**ГРАД СРЕМСКА МИТРОВИЦА**

**Градска управа за саобраћај, комуналне и**

**инспекцијске послове**

**И З В Е Ш Т А Ј**

**О РАДУ ЗА 2019. ГОДИНУ**

**Сремска Митровица, фебруар 2020. године**

**I О ГРАДСКОЈ УПРАВИ ЗА САОБРАЋАЈ, КОМУНАЛНЕ И ИНСПЕКЦИЈСКЕ ПОСЛОВЕ**

Градска управа за саобраћај, комуналне и инспекцијске послове образована је Одлуком о градским управама града Сремска Митровица донетој на седници Скупштине града Сремска Митровица дана 26.07.2016. године (објављена у “Сл.листу Града Сремска Митровица” бр. 12/2016).

Начелник Градске управе за саобраћај, комуналне и инспекцијске послове Града Сремска Митровица је Љубомир Вујчић, мастер менаџер. У управи је запослено **19** радника на неодређено време, а **5** на одређено.

Управа обавља послове из делокруга своје надлежности на основу Закона о локалној самоуправи, Статута града Сремске Митровице, Одлуке о градским управама града Сремска Митровица и других прописа. У оквиру ове управе врше се управни, стручни и аналитички послови у непосредном спровођењу закона и других прописа из изворног делокруга града, као и послови који су поверени граду у областима саобраћаја, комуналних делатности и инспекцијског надзора.

У Градској управи за саобраћај, комуналне и инспекцијске послове за обављање сродних послова образоване су три службе:

* **Служба за инспекцијске послове,**
* **Служба комуналне милиције и**
* **Служба за саобраћај.**

Поред послова који се обављају у наведеним службама, у Градској управи обављају се и нормативно-правни послови, послови из области финансија, административни послови и послови оперативно-техничког секретара.

**II ДЕЛОКРУГ ПОСЛОВА ГРАДСКЕ УПРАВЕ ЗА**

**САОБРАЋАЈ, КОМУНАЛНЕ И ИНСПЕКЦИЈСКЕ ПОСЛОВЕ**

1) Врши управне, стручне и аналитичке послове у непосредном спровођењу закона и других прописа из изворног делокруга Града као и послове који су поверени Граду у областима:

* саобраћаја,
* комуналних делатности (снабдевање водом за пиће, пречишћавање и одвођење атмосферских и отпадних вода, производња и дистрибуција топлотне енергије, управљање комуналним отпадом, градски и приградски превоз путника, управљање гробљима и погребне услуге, управљање јавним паркиралиштима, обезбеђивање јавног осветљења, управљање пијацама, одржавање улица и путева, одржавање чистоће на површинама јавне намене, одржавање јавних зелених површина, димничарске услуге, делатност зоохигијене и друге делатности од локалног интереса које Скупштина јединице локалне самоуправе одреди као комуналне),
* Припрема предлоге општих и појединачних аката које доносе Скупштина града, Градоначелник и Градско веће из области за које је основана;
* Обавља инспекцијски надзор у областима у којима су послови инспекцијског надзора поверени локалној самоуправи, као и у пословима из изворног делогруга града и то: послови инспекцијског надзора у области изградње објеката правних лица и грађана, комуналних делатности, саобраћаја, заштите животне средине, просвете и спорта;
* Обавља послове комуналне полиције;
* Предлаже доношење прописа и предузима потребне мера за обезбеђење услова за рад и организацију такси превоза у граду;
* Учествује у предузимању мера ради отклањања последица елементарних непогода из свог делокруга, по налогу Градског Штаба за ванредне ситуације и градске управе надлежне за координацију послова и активности у ванредним ситуацијама;
* Обавља послове финансијске службе у складу са прописима о буџетском систему у оквиру својих надлежности;
* Обавља послове везане за планирање, покретање поступка и извештавање о јавним набавкама, које се односе на њен делокруг;
* Врши и друге управне, стручне, аналитичке и административне послове за потребе државних органа и органа града у областима за које је основана.
* У обављању управног надзора градска управа може:
  + наложити решењем извршење мера и радњи у одређеном року;
  + издати прекршајни налог;
  + поднети пријаву надлежном органу за учињено кривично дело или привредни преступ и поднети захтев за покретање прекршајног поступка;
  + издати привремено наређење, односно забрану;
  + обавестити други орган, ако постоје разлози за предузимање мера за које је тај орган надлежан;
  + предузети и друге мере за које су овлашћене законом, прописом или општим актом.

**III СЛУЖБА ЗА ИНСПЕКЦИЈСКЕ ПОСЛОВЕ**

У оквиру ове Службе постоји:

* **Комунална инспекција**
* **Грађевинска инспекција**
* **Инспекција за заштиту животне средине,**
* **Саобраћајна инпекција,**
* **Просветна инспекција**
* **Спортска инспекција – била активна прва три месеца 2019. године**

**1. Комунална инспекција**, у оквиру своје надлежности, а у току 2019. године формирала је **253** предмета. Од тога је обављено **3** редовна надзора, **38** ванредних и **41** допунски, поступања по представкама заинтересованих лица било је **33**. Донето је **16** решења о налагању мера, **20** решења о трошковима сахрањивања, **1** прекршајни налог.

**2. Грађевинска инспекција** је у 2019. години формирала **439** предмета. Од тога, што се тиче:

- бесправне изградње објеката донето је **21** решење, од чега је у **6** случајева прибављена дозвола**, 8** је у поступку, у **7** случајева је затворено градилиште, а у **5** случајева су донета решења о извршењу;

- у оквиру поступка озакоњења објеката донето је **186** решења о рушењу;

- решењем су наложене **22** мере лицима која су у обавези да у законском року уклоне, инспекцијским надзором уочене недостатке или доставе недостајућу документацију. Од тога, у **11** случајева су странке поступиле по наложеним мерама, а у **11** случајева, поступак је у току;

-током 2019. године, поднето је **95** пријава радова, на основу којих је сачињено **40** записника који се односе на темеље и конструкцију објеката, **23** записника-темељи, а у **32** случаја инвеститори нису почели са градњом. На основу тога је извршено **63** редовне контроле и **5** ванредних;

-разних пријава грађана било је **38,** од тога у **22** случаја је поступљено по пријавама-странке обавештене о начину решавања проблема.

**3. Инспекција за заштиту животне средине** је претходне године извршила укупно **67** инспекцијских надзора, од чега **24** редовних, **15** ванредних и **28** контролних надзора, поступања по представкама заинтересованих лица **10**. Донето је **5** решења о налагању мера, поднета **2** захтева за покретање прекршајног поступка, један предмет је прослеђен другом органу као надлежном за поступање.

**4. Саобраћајна инспекција** је током 2019. године извршила **81** инспекцијски надзор. Од тога је извршено **56** ванредних надзора и **25** контролних. Поступања по представкама заинтересованих лица било је **11**, донето **8** решења (оштећења на путу, објекти без одобрења, такси превоз).

**5. Послове просветне инспекције** у Градској управи зa саобраћај, комуналне и инспекцијске послове, Сремска Митровица обављају два просветна инспектора, од којих се по Решењу о утврђивању броја просветних инспектора, број 112-01-00416/2009-12 од 03.11.2009. године, које је донео Министар просвете, један просветни инспектор распоређује на инспекцијске послове и у Општини Пећинци.

У 2019. години извршена су 91 инспекцисјких надзора, од тога 41 надзора у основним школама, 47 надзора у средњим школама, и 2 надзора у предшколским установама.

25 надзора извршено је по инструкцији Покрајинског секретаријата за образовање, управу, прописе и националне заједнице- националне мањине и Министарства просвете, науке и технолошког развоја. То су били тематски прегледи са 11 тачака:

Република Србија

МИНИСТАРСТВО ПРОСВЕТЕ,

НАУКЕ И ТЕХНОЛОШКОГ РАЗВОЈА

Сектор за инспекцијске послове

Број: службено

Датум: 21.09.2015. године

Београд

Немањина 22-26

ТАЧКЕ ПРЕГЛЕДА УСТАНОВА У ОБЛАСТИ ОБРАЗОВАЊА И ВАСПИТАЊА У

РАДНОЈ/ШКОЛСКОЈ 2015/2016. ГОДИНИ – септембар/децембар 2015. године

1. Подаци о установи (прилог Табела 1)

2. Извештај о раду (установе и директора, прилог Табела 2)

3. Органи установе (прилог Табела 3.1 и Табела 3.2)

4. Планирање рада установе (прилог Табела 4.1 и Табела 4.2)

5. Број и структура ученика и одељења/група/класа (прилог Табела 5.1, Табела 5.2, Табела 5.2

3. и Табела 5.4)

6. Радни односи (прилог Табела 6.1, Табела 6.2, Табела 6.3, Табела 6.4 и Табела 6.5)

7. Заштита становништва од изложености дуванском диму (прилог Табела 7)

ДОДАТАК ЗА ШКОЛЕ СА ДОМОМ УЧЕНИКА

Поред наведених тачака још:

8. Контрола поступања школе са домом у складу са Правилником о стандардима квалитета

исхране ученика и студената ("Сл. гласник РС", бр. 67/2011) (прилог Табела 8)

9. Број инспекцијских надзора (са назнаком броја записника) извршених од стране других

инспекција (прилог Табела 9)

НАПОМЕНА: По наведеним тачкама надзора извршити надзор установа почев од 28.09.2015. године

до 14.12.2015. године. Записнике о редовном надзору заједно са скенираним табелама које су

потписане и оверене од стране директора установа достављати електронски у базу записника у

складу са дописом Министарства.

ТАЧКЕ ПРЕГЛЕДА УСТАНОВА У ОБЛАСТИ ОБРАЗОВАЊА И ВАСПИТАЊА У

РАДНОЈ/ШКОЛСКОЈ 2015/2016. ГОДИНИ – децембар 2015. године/ март 2016.године

1. Верификација

2. Радни односи

3. Контрола евиденције и јавних исправа укључујући и контролу поступања школе са домом

у складу са Правилником о садржају и начину вођења евиденције и издавању ученичке и

студентске картице у дому ученика и студентском центру ("Сл. гласник РС", бр. 29/2011

и 90/2013)

4. Контрола нерегистованих субјеката

1.[Обављање образовно васпитне делатности у складу са законом](http://www.mpn.gov.rs/wp-content/uploads/2018/09/KL-1.docx)

[2.Усклађеност општих аката установе са законом](http://www.mpn.gov.rs/wp-content/uploads/2018/09/KL-1.docx)

[3.Обезбеђивање легитимности рада установе преко легално изабраних органа](http://www.mpn.gov.rs/wp-content/uploads/2018/09/KL-1.docx)

[4.Извештавање о раду свих учесника васпитно образовног процеса](http://www.mpn.gov.rs/wp-content/uploads/2018/09/KL-1.docx)

[5 .Планирање и програмирање свих видова образовно васпитног процеса](http://www.mpn.gov.rs/wp-content/uploads/2018/09/KL-1.docx)

[6.Повећање обухваћености деце/ученика у васпитно образовном процесу и смањење осипања деце/ученика](http://www.mpn.gov.rs/wp-content/uploads/2018/09/KL-1.docx)

[7. Повећање заштите права деце/ученика](http://www.mpn.gov.rs/wp-content/uploads/2018/09/KL-1.docx)

[8. Вођење евиденције и издавање јавних исправа на прописаним обрасцима](http://www.mpn.gov.rs/wp-content/uploads/2018/09/KL-1.docx)

[9. Коришћење одобрених уџбеника и другог дидактичког материјала](http://www.mpn.gov.rs/wp-content/uploads/2018/09/KL-1.docx)

[10.Смањење незаконитих пријема у радни однос](http://www.mpn.gov.rs/wp-content/uploads/2018/09/KL-1.docx)

[11.Заштита од изложености дуванском диму](http://www.mpn.gov.rs/wp-content/uploads/2018/09/KL-1.docx)

Република Србија

МИНИСТАРСТВО ПРОСВЕТЕ,

НАУКЕ И ТЕХНОЛОШКОГ РАЗВОЈА

Сектор за инспекцијске послове

Број: службено

Датум: 21.09.2015. године

Београд

Немањина 22-26

ТАЧКЕ ПРЕГЛЕДА УСТАНОВА У ОБЛАСТИ ОБРАЗОВАЊА И ВАСПИТАЊА У

РАДНОЈ/ШКОЛСКОЈ 2015/2016. ГОДИНИ – септембар/децембар 2015. године

1. Подаци о установи (прилог Табела 1)

2. Извештај о раду (установе и директора, прилог Табела 2)

3. Органи установе (прилог Табела 3.1 и Табела 3.2)

4. Планирање рада установе (прилог Табела 4.1 и Табела 4.2)

5. Број и структура ученика и одељења/група/класа (прилог Табела 5.1, Табела 5.2, Табела 5.2

3. и Табела 5.4)

6. Радни односи (прилог Табела 6.1, Табела 6.2, Табела 6.3, Табела 6.4 и Табела 6.5)

7. Заштита становништва од изложености дуванском диму (прилог Табела 7)

ДОДАТАК ЗА ШКОЛЕ СА ДОМОМ УЧЕНИКА

Поред наведених тачака још:

8. Контрола поступања школе са домом у складу са Правилником о стандардима квалитета

исхране ученика и студената ("Сл. гласник РС", бр. 67/2011) (прилог Табела 8)

9. Број инспекцијских надзора (са назнаком броја записника) извршених од стране других

инспекција (прилог Табела 9)

НАПОМЕНА: По наведеним тачкама надзора извршити надзор установа почев од 28.09.2015. године

до 14.12.2015. године. Записнике о редовном надзору заједно са скенираним табелама које су

потписане и оверене од стране директора установа достављати електронски у базу записника у

складу са дописом Министарства.

ТАЧКЕ ПРЕГЛЕДА УСТАНОВА У ОБЛАСТИ ОБРАЗОВАЊА И ВАСПИТАЊА У

РАДНОЈ/ШКОЛСКОЈ 2015/2016. ГОДИНИ – децембар 2015. године/ март 2016.године

1. Верификација

2. Радни односи

3. Контрола евиденције и јавних исправа укључујући и контролу поступања школе са домом

у складу са Правилником о садржају и начину вођења евиденције и издавању ученичке и

студентске картице у дому ученика и студентском центру ("Сл. гласник РС", бр. 29/2011

и 90/2013)

4. Контрола нерегистованих субјекат

У оквиру свих надзора сачињен је 91 записник, у којима је било 35 наложених мера за отклањање недостатака и неправилности у раду установе и 5 службених белешки. Од укупног броја инспекцијскох надзора, било је 11 редовних инспекцијских надзора, 73 ванредна инспекцијска надзора и 7 контролних надзора. Већина мера је била у превентивном смислу, указивањем на пропусте у раду и њиховом отклањању у датом року.

Просветна инспекција је у време полагања Завршног испита на крају основног образовања и васпитања, помагала Окружној уписној комисији и била на располагању ученицима основних школа и њиховим родитељима.

Странке се не обраћају само просветној инспекцији Градске управе за саобраћај, комуналне и инспекцијске послове, већ истовремено и вишим инстанцама са захтевом за заштиту права - Министарству просвете и технолошког развоја, Покрајинском секретаријату за образовање управу, прописе и националне заједнице- националне мањине и Заштитнику грађана. У тим ситуацијама просветна инспекција изврши инспекцијски надзор по наводима приговора странке, али када стигне приговор од исте странке који је уступљен од других државних органа, који дају понекад своје инструкције везане за решавање предмета, дешава се да се мора извршити нови инспекцијски надзор, са новим записником о инспекцисјком надзору, а број предмета остаје исти, због повезаности у решавању предмета.

Просветна инспекција је планирала и у великој мери реализовала, следеће мере и активности превентивног деловања:

-Спречавање настанка незаконитости путем информисања установа и странака.

- Пружање стручне и саветодавне подршке установама или лицу које остварује одређена права у установи.

- Службене саветодавне посете установама.

- Праћење и анализа стања у области инспекцијског надзора над радом установа, као и процена ризика.

-Предузимање превентивних инспекцијских надзора, тј. инспекцијских надзора усредсређених на спречавање настанка вероватних штетних последица

**IV СЛУЖБА КОМУНАЛНЕ МИЛИЦИЈЕ**

У оквиру Службе комуналне милиције (у даљем тексту: Служба), запослено је седам лица: шест комуналних милиционара и један административни радник који обавља оперативно-техничке послове.

Комунална милиција је у току 2019. године примила **376** пријава грађана о различитим комуналним проблемима и то:

* личним доласком у канцеларије комуналне полиције – **150** пријава
* путем телефона – **85** пријава
* путем дежурног телефона – **103** пријаве
* елетронском поштом – **38** пријава
* путем SMS – није било

Такође, иста је током претходне године изрекла **52** писмена и **1238** усмених упозорења и наређења лицима која су директно или индиректно била иницијатори проблема за које је надлежна ова Служба. Обавештења о учињеном прекршају било је **758.**

Број предмета формираних у 2019. години је **102**, издата су **94** прекршајна налога и урађено је **230** службених белешки припадника Комуналне милиције.

**V СЛУЖБА ЗА САОБРАЋАЈ**

Овој Служби припадају послови из области финансија који подразумевају учествовање у изради финансијског плана Градске управе, праћење реализације финансијског плана, вршење контроле исправности и веродостојности рачуноводствених исправа у складу са важећим прописима, праћење реализације уговора закључених за потребе Градске управе, праћење утрошка средстава у односу на план и сл.

-**Савет за координацију послова безбедности саобраћаја на путевима на територији града Сремска Митровица**

У оквиру Службе за саобраћај функционише и Савет за координацију послова безбедности саобраћаја на путевима на територији Града Сремска Митровица, који је реализовао следеће активности

* спроведено низ едукативних кампања са циљем унапређења безбедности саобраћаја (мопедисти, бициклисти, деца ученици петог разреда основних школа, ђаци прваци...),
* свим ђацима првог разреда основних школа са територије наше општине обезбеђена илустрована књига „Пажљивкова правила у саобраћају“.

**-Комисија за техничко регулисање и безбедност саобраћаја**

У оквиру Градске управе ради Комисија за техничко регулисање и безбедност саобраћаја, која је током 2019. године одржала **33 седнице**, на којима су разматрана разна питања из области регулисања саобраћаја, а у оквиру надлежности утврђених Одлуком о општинским путевима и улицама на територији Града Сремска Митровица (објављена у „Службеном листу Града Сремска Митровица“ бр. 14/2016.) Поступајући по поднетим захтевима за утврђивање посебног режима саобраћаја, Комисија је давала своје мишљење о истима, а ова управа на основу тако датог мишљења, а по предлогу управљача пута, Предузећа за одржавање улица и путева „Сирмијум пут“ д.о.о., давала сагласност на пројекат техничког регулисања саобраћаја.

Такође, Управа је доносила решења којима је одобрен посебан режим саобраћаја у појединим улицама у одређеном периоду, подношени су и захтеви за давање одобрења за кретање теретних моторних возила кроз град, захтеви за обележавање хоризонталне и вертикалне саобраћајне сигнализације, те паркирања возила ради утовара и истовара робе.

У протеклој години овој Комисији је поднето **244 захтева.**

На основу позитивног мишљења Комисије, ова управа је донела **199 решења** којим се, под одређеним условима, одобрава кретање теретних моторних возила на територији Града Сремска Митровица, **6** решења којима је одобрена измена режима саобраћаја због одржавања разних манифестација, као и укупно **6** решења којима се даје сагласност на пројекте техничког регулисања саобраћаја а који се односе на постављање саобраћајних огледала, заштитних стубића, обележавање пешачких прелаза, постављање лежећих полицајаца итд. Остала решења су донета везано за измену режима саобраћаја у одређеном временском периоду, због извођења разних радова.

**VII ДОНЕТИ ПРОГРАМИ И СПРОВЕДЕНИ КОНКУРСИ**

Ова управа је у току 2019. године урадила Програм за доделу буџетских средстава као дотација невладиним организацијама, а који је донело Градско веће. На основу тог програма спроведен је конкурс за доделу буџетских средстава као дотација НВО у укупном износу од 1.500.000,00.

Претходне године, ова управа је израдила и:

-Програм расподеле средстава за унапређење безбедности саобраћаја на територији града Сремска Митровица за 2019. годину, који је донело Градско веће а којим су опредељена средства у укупном износу од 16.870.000,00 динара (ради се о приходима од новчаних казни за прекршаје предвиђене прописима о безбедности саобраћаја на путевима), од ког износа је 50% средстава намењено за разне активности за повећање безбедности саобраћаја а 50% је намењено за поправљање саобраћајне инфраструктуре на територији Града Сремска Митровица.

-Програм активности за вршење контроле мерења буке, отпадних вода и здравствене безбедности производа на Градској пијаци и у Предшколској установи „Пчелица“ за 2019. годину, који је донело Градско веће. Програмом су предвиђене активности чији је циљ заштита здравља становништва на територији Града Сремска Митровица. За вршење ових активности предвиђен је износ од 987.719,00 динара.

**VIII ГРАДСКЕ ОДЛУКЕ**

Ова управа је као обрађивач тема за Програм рада Скупштине града Сремска Митровица у протеклој години израдила нацрте градских одлука, а које је овлашћени предлагач - Градско веће - упутило Скупштини града на доношење и то како следи:

-Одлука о изменама и допунама Одлуке о јавном линијском превозу путника на територији Града Сремска Митровица;

-Одлука о накнадама за коришћење јавних путева на територији Града Сремска Митровица.

Ова управа је израдила и предлог Правилника о корисницима посебних паркиралишта на територији града Сремска Митровица и условима под којим се могу ослободити плаћања карте за паркирање.

**ОСТАЛО**

Током 2019. године, као и претходних година, ова управа је давала одговоре подносиоцима захтева за прибављање информација од јавног значаја, на дописе републичких и покрајинских органа, на представке странака и слично.

Пред овом управом води се и поступак у предметима -укупно 68- формираним по пријавама штете на породичним стамбеним објектима оштећеним услед поплава на територији града Сремска Митровица у јуну 2019. године.

Запослени уГУ за саобраћај, комуналне и инспекцијске пословепримењују Кодекс понашања службеника и намештеника у градским управама, стручној служби Скупштине града и Градском правобранилаштву града Сремска Митровица, а у прилог томе говори чињеница да није било притужби корисника јавних услуга на рад службеника запослених у овој управи.

**Број: 021-31/2020-VII НАЧЕЛНИК:**

**Дана: 19.02.2020. године Љубомир Вујчић**

**Сремска Митровица** \_\_\_\_\_\_\_\_\_\_\_\_\_\_\_\_\_\_\_